- Formula 1™ se vede în AntenaPLAY! Nu rata Marele Premiu al Australiei duminică, de la ora 6:00!
Antena este casa Formula 1™ în România. Cel mai spectaculos sezon din istoria legendară a acestui sport va avea 24 de curse şi va fi transmis integral de canalele Antena şi în platforma AntenaPLAY.
Ce se întâmplă cu weekendul de Grand Prix al lui Alex Albon după accidentul din această dimineață. Anunțul a stârnit controverse în online
În acest weekend se desfășoară Marele Premiu al Australiei. După o primă sesiune de antrenamente oprită de steagul roșu, vine o decizie de ultim moment.
Alexander Albon va concura în monopostul colegului său de la Williams, Logan Sargeant. Această hotăâre s-a luat după ce monopostul lui Albon s-a făcut praf la jumătatea primei sesiuni de antrenamente.
Pilotul Williams s-a izbit de un parapet, iar mașina nu a mai putut fi reparată. Echipa lui Albon nu are un șasiu de rezervă pentru Marele Premiu al Australiei, astfel că Logan Hunter Sargeant este scos din cursă, iar în monopostul lui va pilota Alex Albon.
Oficialii echipei Williams au luat această decizie, deoarece au considerat că pilotul thailandez are mai multe şanse să prindă un loc bun pe grilă, la Melbourne.
Logan Sargeant a încheiat pe locul 14 prima sesiune de antrenamente din Australia, iar pe a doua, pe locul 13. După decizia celor de la Williams, Sargeant a mărturisit că trăiește cele mai dificile clipe din carieră:
"Este cel mai dificil moment al carierei mele. Totuși, sunt complet dedicat echipei și voi continua să contribui oricum pot în acest weekend."
Această decizie a dus la o serie de controverse în mediul online, fanii sportului cu motor considerând că nu este drept să i se ia mașina unui pilot, în condițiile în care un altul și-a distrus-o pe a sa.
"Cred că dacă îți distrugi mașina nu meriți să o iei pe a altuia", a scris unul dintre fani.
Cu toate acestea, mulți au fost de acord cu hotărârea oficialilor Williams, considerând că Albon a strâns cele mai multe puncte pentru echipă de-a lungul sezonului trecut, câștigându-și acest drept.
"Dacă strângi cele mai puține puncte pentru echipă, atunci nu meriți mașina respectivă", a scris un alt fan Formula 1™ pe contul oficial de Instagram.
Pentru mai multe detalii accesați Antena Sport.
Totul despre AntenaPLAY
AntenaPLAY oferă abonaților 5 canale TV live si peste 12 canale liniare exclusive, o selecție de filme pe gustul fiecăruia, atât producții românești, cât și internaționale, seriale pentru toată familia, de la k-dramas la seriale polițiste, comedie, acțiune sau dragoste. Aplicația AntenaPLAY este disponibilă pe toate dispozitivele: smartphone, smart TV, PC, tabletă și laptop.
Ai sport în AntenaPLAY
Trăiești live-ul în fiecare zi, pentru că ai sport live în AntenaPLAY. În 2024, competițiile de Formula 1™, Fomula 2™, Formula 3™, se văd live integral în AntenaPLAY. Cele peste 24 de curse pot fi vizionate în canalul de sport live, AS LIVE, dar și pe canalele dedicate fiecărei competiții. Toate antrenamentele, calificările, sprinturile și cursele pentru Marele Premiu de Formula 1™ vor putea fi urmărite live online. Pe lângă acestea, abonații pot urmări și F1 Academy, Porsche Supercup, Liga Campionilor Asiei, meciurile din Liga Portugal, Cupa Franței sau evenimente de MMA și box. Plus multe alte competiții exclusive. Platforma AntenaPLAY îți pune la dispoziție 3 tipuri de abonamente: lunar, de 6 luni și de 1 an. Hai în AntenaPLAY!